সাতকানিয়া মাহমুদুল উলুম ফাজিল মাদ্রাসা
সাতকানিয়া আলিয়া মাহমুদুল উলুম ফাজিল মাদ্রাসা বাংলাদেশের চট্টগ্রাম জেলার সাতকানিয়া উপজেলা একটি উল্লেখযোগ্য আলিয়া মাদ্রাসা। মাদ্রাসাটি ১৯৩৭ সালে মাওলানা আমীর হামজা প্রতিষ্ঠা করেন। মাদ্রাসাটির ফাজিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৫০৩৪ এবং এমপিও নাম্বার হলো ২২০১৩২৩০১। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মাওলানা মুনীরুল আলম।